kardosdrur/scandi-wiki huggingface dataset:
Henning Fritz

Henning Fritz (født 22. september 1974 i Magdeburg) er en tysk forhenværende håndboldspiller, der spillede som målmand i flere store tyske bundesligaklubber, i størstedelen af sin karriere i SC Magdeburg. Han spillede desuden i en længere periode på det tyske landshold og var her blandt andet med til at blive europa- og verdensmester. Han blev også kåret som verdens bedste håndboldspiller som den første målmand nogensinde, da han fik denne ære i 2004.

Karriere

Klubhold 
Fritz begyndte sin seniorkarriere i SC Magdeburg i 1988, og han spillede her frem til 2001. I denne klub var han med til at vinde det tyske mesterskab i 2000-2001. Han vandt desuden EHF Cup med Magdeburg i 1999 og 2001. Her blev det til fire tyske mesterskaber, to EHF Cup-sejre samt sejr i Champions League i 2007. Derpå gik turen til Rhein-Neckar Löwen, hvor han spillede, frem til an afsluttede sin karriere i 2012. I 2021 fik han kortvarigt comeback, da han nogle få uger hjalp SG Flensburg-Handewitt, hvis målmand Benjamin Buric blev skadet mod slutningen af sæsonen.

Landshold 
Fritz debuterede på det tyske landshold i 1994 og nåede i sin karriere 235 landskampe. Han var blandt andet med til at vinde EM-guld i 2004 og VM-guld i 2007.

Desuden deltog han i fire olympiske lege. Ved OL 1996 i Atlanta var han udtaget, men opnåede ikke spilletid. Fire år senere i Sydney var han med til at opnå en femteplads, inden han opnåede sit bedste OL-resultat i 2004 i Athen. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze. Endelig deltog han i OL 2008 i Beijing, hvor tyskerne blev nummer ni.

Referencer

Eksterne henvisninger 

 
 Henning Fritzs spillerprofil  på Rhein-Neckar Löwens hjemmeside.
 

Håndboldspillere fra Tyskland
Håndboldspillere fra SC Magdeburg
Håndboldspillere fra THW Kiel
Håndboldspillere fra Rhein-Neckar Löwen
Håndboldspillere fra SG Flensburg-Handewitt
Personer fra Magdeburg
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
VM i floorball for herrer 2004

VM i floorball for herrer 2004 var det femte officielle verdensmesterskab i floorball for herrelandshold, arrangeret af IFF. Verdensmesterskabet blev afholdt i Schweiz, og kampene blev spillet i Zürich og Kloten i perioden 16. – 23. maj. Der blev spillet kampe i to divisioner, A-divisionen og B-divisionen. Vinderen af B-divisionen rykkede op i A-divisionen i 2006. De forsvarende mestre Sverige vandt VM for femte gang i træk ved i finalen at besejre Tjekkiet.

Der blev dette år endvidere for første gang spillet VM i C-gruppen; dette stævne blev afholdt i Spanien.

B-divisionen 
Der blev først spillet gruppespil med fem hold i den ene gruppe og 4 hold i den anden. Italien og Estland kvalificerede sig til finalen, efter at have vundet alle deres kampe i gruppen.

Finalen i B-divisionen 

Italien rykkede dermed op i A-divisionen i 2006.

A-divisionen

Resultater Gruppe A

Tabel Gruppe A 

Sverige og Tjekkiet kvalificerede sig dermed til semifinalerne.

Resultater gruppe B

Tabel gruppe B 

Schweiz og Finland kvalificerede sig dermed til semifinalerne.

Semifinaler

Bronzekamp

Finalen

Medaljer 

Østrig rykkede ned i B-divisionen i 2006

Eksterne henvisninger 
 IFF's hjemmeside 

2004
Sport i 2004
Pascal Hens

Pascal Hens (født 26. marts 1980 i Daun) er en tysk tidligere håndboldspiller (venstre back), der sluttede sin karriere i HBW Balingen-Weilstetten. Tidligere var han i blandt andet en halv sæson for danske HC Midtjylland samt for HSV Hamburg og SG Wallau-Massenheim. Han spillede desuden for Tysklands landshold og var blandt andet med til at blive verdens- og europamester.

Klub 
På klubplan havde han størst succes i HSV Hamburg, hvor han spillede i tretten sæsoner. Han var her med til at vinde to tyske pokaltitler (2006 og 2012), det tyske mesterskab i 2011 samt Champions League i 2013.

Da Hamburg gik konkurs i begyndelsen af 2016, indgik HC Midtjylland en kontrakt med Hens for resten af sæsonen. Da kontrakten udløb, skiftede han tilbage til Tyskland og Baligen-Weilstetten, inden han indstillede karrieren året efter.

Landshold 
Hens debuterede på det tyske landshold i 2001 og spillede 199 landskampe med 565 mål til følge. Han var blandt andet med til at vinde EM-guld i 2004 og VM-guld i 2007. 

Han deltog i to olympiske lege. Første gang var ved OL 2004 i Athen, hvor Tyskland efter en tredjeplads i indledende pulje besejrede  i kvartfinalen efter forlænget spilletid og straffekastkonkurrence. I semifinalen slog tyskerne det russiske hold, hvorpå det blev til sølvmedaljer efter nederlag i finalen på 24-26 til , mens russerne fik bronze. Ved OL 2008 i Beijing blev Tyskland nummer ni.

Hens indstillede sin landsholdskarriere i 2012.

Referencer

Eksterne henvisninger 

Håndboldspillere fra Tyskland
Håndboldspillere fra HSV Hamburg
Håndboldspillere fra HC Midtjylland
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
Jan Holpert

Jan Holpert (født 4. maj 1968 i Flensborg, Vesttyskland) er en pensioneret tysk håndboldspiller, der i 15 år spillede som målmand for den tyske Bundesligaklub SG Flensburg-Handewitt. Han var med til at blive tysk mester med klubben i 2004, og var også en del af holdet, da det vandt EHF Cuppen i 1997.

Landshold 
Holpert debuterede på det tyske landshold i 1990, og nåede i sin karriere at spille mere end 228 landskampe. Han var blandt andet med til at vinde EM-bronze i 1998.

Eksterne henvisninger 

Håndboldspillere fra Tyskland
Håndboldspillere fra SG Flensburg-Handewitt
Personer fra Flensborg
Balenciaga

Navnet Balenciaga kan henvise til flere artikler:

 Cristóbal Balenciaga – spansk-fransk modeskaber (1895-1972)
 Balenciaga (firma) — et tøjfirma stiftet af ovenstående
Pemfling

Pemflinger en kommune i Regierungsbezirk Oberpfalz i den østlige del af den tyske delstat Bayern, med godt 2.200 indbyggere.

Geografi 
Pemfling ligger i Region Regensburg i nærheden af landkreisens administrationsby Cham i Naturpark Oberer Bayerischer Wald.

Der er følgende landsbyer og bebyggelser i kommunen: Engelsdorf, Grafenkirchen, Kager, Pemfling, Pitzling, Rhanwalting.
Jan-Olaf Immel

Jan-Olaf Immel (født 14. marts 1976 i Wiesbaden) er en tysk tidligere håndboldspiller, der spillede for flere tyske klubber i sin karriere samt for det tyske landshold. Den mere end to meter høje spiller var venstre back.

Karriere

Aktiv klubkarriere  
Immel spillede i sin ungdom for klubben TuS Dotzheim, inden han som seniorspiller kom til SG Wallau-Massenheim. Herefter fulgte to sæsoner i TV Großwallstadt (2005–2007), to sæsoner i TSG Münster (2007–2009) og en enkelt sæson i HSG FrankfurtRheinMain (2009–2010), inden han afsluttede sin karriere med en sæson i DHC Rheinland (2010–2011).

Landshold 
Immel debuterede på det tyske landshold i 1999 og spillede i sin karriere 105 landskampe, hvor han scorede 151 mål. Han var blandt andet med til at vinde EM-guld i 2004 og VM-sølv i 2003.

Han var også med ved OL 2004 i Athen. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze.

Referencer

Eksterne henvisninger 

 Jan-Olaf Immels spillerprofil  på DHC Rheinlands hjemmeside.

Håndboldspillere fra Tyskland
Håndboldspillere fra DHC Rheinland
Håndboldspillere fra TV Großwallstadt
Personer fra Wiesbaden
Deltagere for Tyskland ved sommer-OL 2004
Olympiske sølvmedaljevindere fra Tyskland
Henrik Brandenborg

Henrik Brandenborg er en dansk fodboldtræner, der har stået i spidsen for Esbjerg fB og Vejle Boldklub. Desuden har Brandenborg gennem tyve år været DBU-instruktør på højeste plan samt ungdomstræner i Esbjerg fB.

Perioden i Vejle blev kort og spektakulær. Brandenborg bragte VB tilbage i oprykningsræset i 1. division med seks sejre på stribe, men efterfølgende løb holdet ind i fem nederlag i træk, hvilket sendte VB ud af kampen om oprykning. I alt blev det til 3 måneder i klubben med 13 kampe, 8 sejre og 5 nederlag som resultat.

Trænerdata 

 Esbjerg fB 1984 – 1986
 Vejle Boldklub 25. marts 2003 – 30. juni 2003

Tjek fødselsår
Fodboldtrænere fra Danmark
Fodboldtrænere fra Vejle Boldklub
Fodboldtrænere fra Esbjerg fB
Monte Mario

Monte Mario er med sine 139 meter den højeste høj i Rom. Den ligger på den nordvestlige side af byen. Navnet kommer fra Mario Mellini, en kardinal, som i midten af det 15. århundrede ejede en villa der.

Den østlige del af højen er et naturreservat, mens der på den vestlige side nu ligger et eksklusivt kvarter. På toppen af højen ligger kirken og klostret for Santa Maria Rosario. På toppen ligger også Museo Astronomico Copernicano og Roms Astronimiske Observatorium. Tidligere lå Villa Pigneto bygget af Pietro da Cortona på højens side, men ruinerne herfra blev fjernet i det 19. århundrede.

En afdeling af Loyola University Chicago ligger på højen på Via Massimi.

Selvom højen er den højeste i det moderne Rom, er Monte Mario ikke en af de velkendte syv høje i Rom, da den ligger udenfor Roms grænser i oldtiden.

Fodnoter

Kilder

Fodnoter

Eksterne henvisninger 
 Information om Monte Mario  

Rom
Torsten Jansen

Torsten Jansen (født 23. december 1976 i Adenau) er en tysk håndboldtræner og tidligere -spiller, der siden 2017 har været træner i HSV Hamburg. Hans var tidligere spiller i klubben, men har desuden spillet i flere andre tyske topklubber samt for det tyske landshold. Jansen var som spiller Venstre fløj.

Karriere

Klubhold 
Jansen begyndte sin seniorkarriere i TUSEM Essen (1994–1995), spillede derpå i SG Solingen (1995–2001) og i HSG Nordhorn (2001–2003). Derpå skiftede han til HSV Hamburg, hvor han spillede til 2015. Efter en enkelt sæson i THW Kiel sluttede han sin karriere med endnu en sæson i HSV. Han havde egentlig indstillet sin aktive karriere, men indvilligede i at hjælpe sin gamle klub, der i mellemtiden var gået konkurs og nu spillede i den tredjebedste liga. På det tidspunkt var han desuden hjælpetræner for holdet.

Han var med til at blive tysk mester med HSV i 2011 samt Champions League-vinder i 2013 med samme klub.

Landshold 
Jansen debuterede på det tyske landshold i 1999 og spillede 178 landskampe og scorede over 503 mål. Han var blandt andet med til at vinde EM-guld i 2004 og VM-guld i 2007.

Han deltog i to olympiske lege. Ved OL 2004 i Athen havde han størst succes. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze. Ved OL 2008 i Beijing blev det til en tysk niendeplads.

Trænerkarriere 
Efter at være begyndt som hjælpetræner i HSV overtog Jansen i foråret 2017 cheftrænerposten i HSV. Han fik hurtigt succes i denne rolle og stod bag klubbens tilbagevenden til Bundesligaen. Han forlængede i 2023 sin kontrakt med klubben, så den løber til 2025.

Referencer

Eksterne henvisninger 

 Torsten Jansens spillerprofil på HSV Hamburgs hjemmeside 
 Torsten Jansens hjemmeside 

Håndboldspillere fra Tyskland
Håndboldspillere fra HSV Hamburg
Håndboldspillere fra HSG Nordhorn
Håndboldspillere fra TUSEM Essen
Deltagere for Tyskland ved sommer-OL 2004
Deltagere for Tyskland ved sommer-OL 2004
Olympiske sølvmedaljevindere fra Tyskland
Pösing

Pösing er en kommune i Regierungsbezirk Oberpfalz i den østlige del af den tyske delstat Bayern, med knap 1.000 indbyggere. Den er en del af Verwaltungsgemeinschaft Stamsried.

Geografi 
Pösing ligger i Planungsregion Regensburg.
Roms biskop

Roms biskop (eller biskop af Rom) er pavens gejstlige titel, og det er i denne egenskab han ifølge katolicismen er overhoved for kristendommen. Den første biskop af Rom var apostlen Peter, og paven regnes som hans efterfølger. Titlen Roms biskop bruges ofte om paven af dem, som afviser pavens autoritet over alle kristne.

I de orientalske ortodokse kirker og de østlige ortodokse kirker har Roms biskop titlen primus inter pares (først blandt ligemænd) blandt kirkens ledere, og højeste patriark af den vestlige kirke. Opfattelsen af at Roms biskop har forrang ses i praksis også i Den anglikanske kirke og et mindre antal andre protestantiske kirker, men ingen protestanter anerkender paven som overhoved eller patriark af den vestlige kirke.

Kirkelige titler

no:Biskop av Roma
Reichenbach (Regen)

Reichenbach er en kommune i Regierungsbezirk Oberpfalz i den østlige del af den tyske delstat Bayern, med godt 1.200 indbyggere. Den er en del af Verwaltungsgemeinschaft Walderbach.

Geografi 
Reichenbach liegt im "Vorderen Bayerischen Wald", midt i Regendalen ved floden Regen.

Nabokommuner 
I nord og øat: Walderbach
Mod syd: Kommunen Wald
Mod vest: Byen Nittenau i Landkreis Schwandorf

Landsbyer og bebyggelser 
 Reichenbach
 Kienleiten
 Heimhof
 Windhof
 Kaltenbach
 Hochgart
 Linden

Eksterne henvisninger 

 Om klosterbranden i 1959 
 Pfarrei Walderbach-Reichenbach
Michael Præst

Michael Præst er (født d. 25. juli 1986) en dansk fodboldspiller, der spiller i den islandske klub Stjarnan. Michael Præst har sin primære styrke i det centrale forsvar samt højre back.

Karriere 
Michael Præst blev pr. 1. januar 2008 rykket op i Vejle Boldklubs A-trup fra U-truppen og fik debut på førsteholdet d. 23. juli 2006 i en kamp mod  OKS. (OKS-VB 0-2)

Kolding FC 
I januar 2009 blev Præst lejet ud til Kolding FC for forårssæsonen.. Lejeopholdet i Kolding FC var en succes for Præst og det blev til masser af spilletid for forsvarsspilleren. Derfor skiftede han også permanent til Kolding FC, da kontrakten med Vejle BK udløb i sommeren 2009 

I sommeren blev Kolding FC lagt sammen med Vejle BK og dannede Vejle Boldklub Kolding. Dette betød at Kolding FC blev tvangsnedrykket til Danmarksserien og Præst skiftede til 2. divisionsklubben FC Fyn.

FC Fyn 
Præst spillede i FC Fyn frem til januar 2013, hvor klubben gik konkurs. På grund af konkursen blev alle spillerne i klubben fritstillet af deres kontrakter.

Stjarnan 
Efter konkursen i FC Fyn indgik Præst en et-årig aftale med den islandske klub Stjarnan.

Eksterne henvisninger 
 Michael Praest Transfermarkt.dk

Referencer 

Fodboldspillere fra Danmark
Fodboldspillere fra Vejle Boldklub
Fodboldspillere fra Kolding FC
Fodboldspillere fra FC Fyn
Personer fra Vejle
Fodboldspillere fra Stjarnan
Stadio Olimpico

Stadio Olimpico kan henvise til flere artikler:
 Stadio Olimpico (Rom) – det olympiske stadion i Rom
 Stadio Olimpico (Torino) – et stadion i Torino
 Olympisk stadion – et navn der typisk bruges om hovedstadionet ved De Olympiske Lege

Se også 
 Olympiastadion
Selskabsøerne

Selskabsøerne ( eller Archipel de la Société) er et af de fem franske territorier (subdivisions administratives) og hovedgruppen i Fransk Polynesien i Stillehavet.

Øgruppen ligger ca. 6200 km fra Los Angeles og 5700 km fra Sydney. Den største ø er Tahiti hvor også den største by Papeete ligger.

Øerne blev fransk protektorat i 1843 og siden fransk koloni i 1880. De har en befolkning på 227.807 indbyggere (2007) og dækker et landareal på 1590 km².

Øer
Øgruppen består af 13 øer som er underopdelt i to grupper:

Îles du Vent
 Tahiti ca. 1.048 km²
 Moorea ca. 134 km²
 Mehetia ca. 2,3 km²
 Maiao ca. 9 km²
 Tetiaroa ca. 6 km²

Leewardøerne
Leewardøerne er på fransk Îles Sous-le-Vent
 Huahine ca. 74 km²
 Bora Bora ca. 38 km²
 Raiatea ca. 238 km²
 Tahaa ca. 88 km²
 Maupiti ca. 13,5 km²
 Tupai / Motu Iti, ca. 11 km²
 Maupihaa (Mopelia), ca. 4 km²
 Manue/Scilly (Selskabsøerne) ca. 4 km²
 Motu One/Bellinghausen ca. 3 km²

Fransk Polynesien
Oversøiske lande og territorier
Øer i Frankrig
Dronningens Boulevard

Droningens Boulevard (sekundærrute 195 og tidligere primærrute 15) er en 4 til 6-sporet vej, der går syd om Herning centrum, fra Herningmotorvejen i øst mod Ringkøbingvej i vest. Vejen blev anlagt i starten af 1970'erne for at aflaste den stigende trafik gennem Herning midtby, især i forbindelse med messer i Messecenter Herning. I forbindelse med åbningen af Dronningens Boulevard blev Bredgade, som tidligere havde båret trafikken gennem Herning midtby, ændret til gågade. Vejen blev indviet 30. november 1979 af Prinsesse Benedikte.

Før åbningen af Midtjyske Motorvej og Messemotorvejen i 2006 havde Dronningens Boulevard rutenummer 15, og var hermed en hovedvej. Ved åbningen af Messemotorvejen syd om Herning, overtog denne rutenummer 15, hvorefter Dronningens Boulevard blev nedprioriteret til en status af sekundærrute, med rutenummer 195.

I 2008 blev Dronningens Boulevard forlænget fra Ringkøbingvej syd om Snejbjerg, hvor den slutter ved et tilslutningsanlæg på motortrafikvejen. Vejen er dermed blevet 6 km lang.

Langs med Dronningens Boulevard er der ved Hernings centrum flere markante byggerier. Af høje bygninger er der Scandic Regina, Queens Corner, Bankernes EDB Central og flere er på vej. Desuden er der Herning Station samt det kommende Retten i Herning.

Ekstern henvisning
Baggrunden for og historien om Dronningens Boulevard

Gader i Herning
Lars Kaufmann

Lars Kaufmann (født 25. februar 1982 i Görlitz) er en tysk håndboldspiller, der spiller for den tyske Bundesligaklub Frisch Auf Göppingen. Til sommer 2011 skifter han til SG Flensburg-Handewitt.

Klubhold 
 1. SV Concordia Delitzsch (1999–2005)
 HSG Wetzlar (2005–2007)
 TBV Lemgo (2007–2009)
 Frisch Auf Göppingen (2009–2011)
 SG Flensburg-Handewitt (2011–)

Landshold 
Hens debuterede på det tyske landshold i 2007, og har siden spillet 45 landskampe og scoret 65 mål. Han var blandt andet med til at vinde VM-guld i 2007 på hjemmebane i Tyskland.

Eksterne henvisninger 

 Lars Kaufmanns spillerprofil  på Frisch Auf Göppingens hjemmeside.
 Lars Kaufmanns hjemmeside 

Håndboldspillere fra Tyskland
Håndboldspillere fra HSG Wetzlar
Håndboldspillere fra SG Flensburg-Handewitt
Håndboldspillere fra TBV Lemgo
Håndboldspillere fra Frisch Auf Göppingen
Personer fra Sachsen
Florian Kehrmann

Florian Kehrmann (født 26. juni 1977 i Neuss) er en tysk håndboldtræner og tidligere -spiller. Han havde en tyve år lang karriere, hvoraf størstedelen af tiden var for bundesligaklubben TBV Lemgo, og han spillede desuden i en lang årrække for det tyske landshold.

Karriere

Aktiv klubkarriere 
Kehrmann, der er venstrehåndet, spillede som højrefløj i sin ungdom for klubben HG Büttgen, og som seniorspiller begyndte han karrieren hos TUSEM Essen i 1994. Derpå spillede han for Sportring Solingen fra 1995 til 1999, inden han skiftede til Lemgo. Her var han med til at gøre klubben til tysk mester i 2003 og pokalmester i 2002. Desuden vandt klubben med Kehrmann EHF-cuppen i 2006 og 2010. Kehrmann blev årets tyske håndboldspiller i 2003, 2005 og 2006, og han spillede i Lemgo frem til 2014.

Landshold 
Kehrmann debuterede på det tyske landshold i 1997 og nåede i sin karriere at spille 223 landskampe og score 818 mål. Han var blandt andet med til at vinde EM-guld i 2004 og -sølv i 2002 samt VM-guld i 2007 og -sølv i 2003.

Han var med ved tre olympiske lege. Ved OL 2000 i Sydney blev han med Tyskland nummer fem, og ved OL 2004 i Athen opnåede han det bedste OL-resultat. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze. Hans sidste OL var i 2008 i Beijing, hvor tyskerne endte på en niendeplads.

Trænerkarriere 
Efter afslutningen af sin aktive karriere fortsatte Kehrmann som træner for Lemgo. Allerede i sin sidste tid som aktiv var han træner for klubbens andethold, og i december 2014, da den hidtidige træner blev fyret, overtog Kehrmann stillingen som cheftræner for klubbens førstehold. Denne stilling bestrider han fortsat, og han førte blandt andet klubben til den tyske pokaltitel i 2021.

Referencer

Eksterne henvisninger 

 
 Florian Kehrmanns spillerprofil  på TBV Lemgos hjemmeside.
 Florian Kehrmanns hjemmeside 

Håndboldspillere fra Tyskland
Håndboldspillere fra TBV Lemgo
Personer fra Neuss
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
Dominik Klein

Dominik Klein (født 16. december 1983 i Miltenberg) er en tysk håndboldspiller, der spiller for den tyske Bundesligaklub THW Kiel. Han kom til klubben i 2006 fra ligarivalerne TV Großwallstadt.

Landshold 
Klein debuterede på det tyske landshold i 2005, og har i sin karriere spillet 65 landskampe og scoret 132 mål. Han var blandt andet med til at vinde VM-guld i 2007 på hjemmebane i Tyskland.

Eksterne henvisninger 

 Dominik Kleins spillerprofil  på THW Kiels hjemmeside.
 Dominik Kleins private hjemmeside 

Håndboldspillere fra Tyskland
Håndboldspillere fra THW Kiel
Håndboldspillere fra TV Großwallstadt
Personer fra Bayern
Andrej Klimovets

Andrej Klimovets (født 18. august 1974 i Homel) er en tysk håndboldspiller af hviderussisk afstamning, der spiller for den tyske Bundesligaklub HSG Wetzlar. Klimovets kom til Tyskland fra Hviderusland i 1996, og opnåede sit tyske statsborgerskab i 2005.

Klubhold 
  SK Homel (1984–1991)
  SKA Minsk (1991–12/1995)
  TuS Spenge (12/1995–1996)
  OSC Rheinhausen (1996–12/1997)
  SG Flensburg-Handewitt (12/1997–2005)
  Rhein-Neckar Löwen (2005-2010)
  MT Melsungen (2010-2011)
  HSG Wetzlar (2012-)

Landshold 
Klimovets nåede inden sit statsborgskabs-skifte at spille 112 landskampe for det hviderussiske landshold. Efter sin tyske nationalisering i 2005 debuterede han på det tyske landshold samme år. Med sin nye nation var han med til at vinde VM-guld i 2007.

Eksterne henvisninger 

 Andrej Klimovets spillerprofil  på MT Melsungens hjemmeside.

Håndboldspillere fra Tyskland
Håndboldspillere fra Hviderusland
Håndboldspillere fra HSG Wetzlar
Håndboldspillere fra SG Flensburg-Handewitt
Håndboldspillere fra Rhein-Neckar Löwen
Håndboldspillere fra MT Melsungen
Michael Kraus

Michael Kraus (født 28. september 1983 i Göppingen) er en tysk håndboldspiller, der spiller for den tyske Bundesligaklub HSV Hamburg.

Klubhold 
 Frisch Auf Göppingen (2002-2007)
 TBV Lemgo (2007-2010)
 HSV Hamburg (2010-)

Landshold 
Kraus debuterede på det tyske landshold i 2005, og har i sin karriere indtil videre spillet over 50 landskampe og scoret næsten 150 mål. Han var blandt andet med til at vinde VM-guld i 2007 på hjemmebane i Tyskland.

Eksterne links 

 Michael Kraus spillerprofil  på HSV Hamburgs officielle hjemmeside.

Håndboldspillere fra Tyskland
Håndboldspillere fra TBV Lemgo
Håndboldspillere fra Frisch Auf Göppingen
Håndboldspillere fra HSV Hamburg
Personer fra Baden-Württemberg
Svinninge Stationsby

Svinninge Stationsby referer til to byer på Odsherredsbanen

 Svinninge – stationsby i Svinninge Sogn, tidligere officielt betegnet Svinninge Stationsby
 Svinninge (Odsherred Kommune) – landsby ved Nørre Asmindrup Station i Nørre Asmindrup Sogn, der i dag er er sammenvokset med Nørre Asmindrup.